Nigora Kutlimuratova. Nigora Masharipovna Kutlimuratova (tugʻ. 23-noyabr 1970-yil, Hazorasp tumani, Xorazm viloyati, Oʻzbekiston SSR, SSSR) – oʻzbek davlat arbobi, siyosatchi va tabib. 2020-yil yanvar oyidan – Xorazm viloyati 120-sonli Hazorasp saylov okrugidan 4-chaqiriq Oʻzbekiston Respublikasi Oliy Majlisi Qonunchilik palatasi deputati. Mudofaa va xavfsizlik qoʻmitasi aʼzosi. Hayoti. Nigora Kutlimuratova 23-noyabr 1970-yilda Xorazm viloyati Hazorasp tumanida tugʻilgan. Oilali va uch farzandi bor. 1994-yilda Toshkent tibbiyot akademiyasini tamomlagan. Mutaxassisligi: shifokor, umumiy tibbiyot. 2012-yilda Oʻzbekiston Respublikasi Prezidenti huzuridagi Jamoat qurilish akademiyasi. Mehnat faoliyatini 1986-yilda Hazorasp tumanidagi yigiruv fabrikasida laborant boʻlib boshlagan. 1994—2012-yillarda Toshkent davlat tibbiyot instituti Urganch filialida ilmiy xodim, katta oʻqituvchi, 2012—2013-yillarda sogʻliqni saqlash xodimlari kasaba uyushmasi Xorazm viloyati kengashi raisi, 2013—2014-yillarda Xorazm viloyati hokimligi kotibiyati, viloyat xotin-qizlar qoʻmitasi boshligʻi, 2014—2016-yillarda Urganch shahar tibbiyot birlashmasi bosh vrachi oʻrinbosari. 2016-yildan „Sogʻlom avlod uchun“ xalqaro xayriya fondi Xorazm viloyati boʻlimi direktori. 2003-yildan hozirgacha Hamdard ayollarni qoʻllab-quvvatlash markazi boshqaruvi raisi. 2023 yildan Xorazm viloyati hokimining oʻrinbosari-viloyat xotin-qizlar qoʻmitasi raisi.